Žuto more
Žuto more je naziv za sjeverni dio istočnokineskog mora, koje se nalazi na rubu Tihog okeana Nalazi se između Kine i korejskog poluostrva. Naziv Žuto more dolazi od žute boje mora zbog nakupljenog pijeska porijeklom iz Žute rijeke. Najsjeverniji zaliv ovog mora se zove Bohajsko more, a pored njega se nalazi i Korejski zaliv. U žuto more utiču Žuta rijeka i rijeka Hai He. Međunarodna hidrografska organizacija definiše granice Žutog mora ("Hwang Hai") na sljedeći način: Žuto more je odvojeno od Japanskog mora granicom od južnog kraja poluostrva Haenam u Jeollanamdou do ostrva Jeju i podeljeno na Istočnokinesko more granicom od zapadnog kraja ostrva Jeju do ušća rijeke Jangce. Od 1. novembra 2018. Žuto more služi i kao lokacija "mirovnih zona" između Sjeverne i Južne Koreje.